**НЧ „КИРИЛ И МЕТОДИЙ-1896г.”**

**С.АЛЕКСАНДРОВО ОБЩ.ПАВЕЛ БАНЯ**

**ГОДИШЕН ОТЧЕТ**

**ЗА КУЛТУРНИТЕ МЕРОПРИАТИЯ ЗА 2019г.**

Читалищата от преди и днес са една и съща народна,доброволна,самоуправляваща се организация.

През цялото си съществуване те са запазили своя характер на обществена организация.

**1.Библиотечна дейност**-В читалищната сграда са разположени две библиотечни зали,в които са подредени 16700 тома литература.

За втора поредна година участваме и печелим проект за закупуване на книги „Българските библиотеки-съвременни центрове за четене и информираност”,със спечелването на проекта тази година отново подновихме с поне с малко остарелия библиотечен фонд,бяха закупени 74 нови книги.

Библиотеката се посещава от малки и големи.Благодарение на доброто сътрудничество между институциите библиотеката се посещава организирано от деца от детската градина и началните класове на училището.

Запознават се с това „Що е библиотека?” ,”Как да станем нейни читатели?”.

По-големите ученици използват препоръчителни списъци и устни справки.Библиотеката се посещава и от възрастни читатели.

С кът в библиотеката отбелязваме бележити дати и събития.

**2.Читалищна дейност**-През изминалата година читалищното настоятелство е провело 4 заседания,чиято основна задача е организирането и провеждането на празници,участие на групите ,които съществуват към читалището във фестивали и събори.

С кратка програма и почерпка бяха отбелязани празници като:

„Бабинден”,”8-ми март”,”Великден”,”Ден на детето”,”Коледа”,”Ден на юбиляра”.

С програма от учениците отбелязахме „24-ти май-ден на славянската писменост”,”Коледа-с коледно тържество ,коледен базар”

Традицията се предава от поколение на поколение ,от човек на човек.

За опазване и поддържане на традицията,поддържаме читалищната самодейност с кукерски състав,фолклорна група,танцова група,които представят нашето читалище на фестивали и събори.

Кукерския състав представи читалището ни на фестивалите в гр.Перник,гр.Раковски,гр.Ст.Загора,с.Шейново,с.Турия,с.Бузовград на месните кукерски игри в селата Тъжа,Търничене,Манолово.

С фолклорната група участвахме на съборите в с.Столетово,гр.Карлово,с.Ягода,на „Богородична стъпка”-с.Ст.мин.бани,на фестивала в гр.Китен-„Китен и приятели”

На фестивала „Богородична стъпка”освен грамота за участие групата ни получи и диплом за принос в съхранението и развитието на фолклора,благодарение на момичетата които се включиха в нашата група.

Танцовата група взе участие на фестивалите в селата Столетово,Ягода.

На Лазар от читалището бяха организирани група деца-лазарки,които обиколиха селото ни за празника.

За „Баба Марта”,за „Коледа”,децата от детската градина посетиха читалището и изнесоха кратка програма за празниците.

Читалището е и с лице към общинските мероприятия-на празника на розата се включихме с кулинарна изложба на селските дворове.

Читалищата са едни от най-масовите и демократични организации у нас.В своята настояща и бъдеща дейност читалището винаги е разчитало и ще разчита на съвместната работа с институциите-кметство,пенсионерски клуб,училище и детска градина.

Голяма част от участието си на фестивали и събори читалището си реализира благодарение на спонсори!

ПРЕДСЕДАТЕЛ НЧ:

(Радка Георгиева)